ดันดาดัน

**ดันดาดัน** () เป็นซีรีส์มังงะญี่ปุ่นเขียนและวาดภาพประกอบโดยยูกิโนบุ ทัตสึได้รับการตีพิมพ์ต่อเนื่องใน แอปและเว็บไซต์ โชเน็งจัมป์+ ของสำนักพิมพ์ชูเอชะตั้งแต่เดือนเมษายน พ.ศ. 2564 โดยมีการรวบรวมเป็นฉบับรวมเล่ม (ทังโกบง) ทั้งหมด 20 เล่ม ณ เดือนกรกฎาคม พ.ศ. 2568 อนิเมะโทรทัศน์ดัดแปลงโดยสตูดิโอไซเอินซ์ซารุ ออกอากาศตั้งแต่เดือนตุลาคมถึงธันวาคม พ.ศ. 2567 ฤดูกาลที่สองออกอากาศตั้งแต่เดือนกรกฎาคมถึงกันยายน พ.ศ. 2568 โดยมีการประกาศฤดูกาลที่สามแล้ว

## เรื่องย่อ
อายาเสะ โมโมะเป็นเด็กนักเรียนมัธยมปลายที่เชื่อเรื่องผีแต่ไม่เชื่อเรื่องเอเลี่ยน ในขณะที่เพื่อนร่วมชั้นของเธอ โอคารุนเชื่อเรื่องเอเลี่ยนแต่ไม่เชื่อเรื่องผี ในการเดิมพันเพื่อตัดสินว่าใครถูกต้อง ทั้งสองตัดสินใจแยกกันเยี่ยมชมสถานที่ที่เกี่ยวข้องกับทั้งเรื่องลี้ลับและเหนือธรรมชาติ โดยอายาเสะไปเยี่ยมสถานที่แรกและเด็กชายไปเยี่ยมชมสถานที่หลัง เมื่อทั้งสองไปถึงสถานที่ของตน ปรากฏว่าพวกเขาต่างถูกต้องเพียงครึ่งเดียว ทั้งเอเลี่ยนและผีก็มีอยู่จริง

## ตัวละคร

;อายาเสะ โมโมะ (綾瀬 桃)
:
:เด็กสาวมัธยมปลายที่เชื่อเรื่องผีและสิ่งเหนือธรรมชาติ หลังจากถูกมนุษย์ต่างดาวเซอร์โปลักพาตัวไป เธอก็ค้นพบว่าตัวเองมีพลังจิต ทำให้เธอมองเห็น "รัศมี" ของผู้คนและสิ่งของต่างๆ เธอหลงรักเคน ทาคาคุระ และเริ่มออกเดตกับผู้ชายที่หน้าตาเหมือนเขา ด้วยเหตุผลนี้เธอจึงปฏิเสธที่จะเรียกชื่อของเขาว่าโอคารุน (นักแสดงที่เธอชื่นชอบ) เพราะเคนดูไม่เหมือนเขาเลย ตลอดเรื่องราว เธอมีความรู้สึกอันแรงกล้าต่อโอการุน ผู้เป็นดั่งไอดอลของเธอ
;ทาคาคุระ เคน (高倉 健) / โอคารุน (オカルン)
:
:เด็กชายมัธยมปลายผู้ขี้อายแล้วไร้เพื่อนฝูงที่พยายามเข้าหากับอายาเสะด้วยความสนใจในเรื่องเดียวกันคือเหนือธรรมชาติ เธอเรียกเขาว่า "โอคารุน" (オカルン) จากซีรีส์เรื่อง "occult" เนื่องจากเขามีชื่อเดียวกับนักแสดง "ทาคาคุระ เคน" ผู้เป็นคนดังที่เธอชื่นชอบ
;อายาเสะ เซย์โกะ (綾瀬 星子)
:
:คุณยายของโมโมะ ทำอาชีพเป็นคนทรงหมอผี โดยมีฉายาว่า โดโดเรีย ซานต้า แม้ว่าเธอจะเป็นคุณยายแต่คาแรกเตอร์ของเธอยังเหมือนกับวัยรุ่นทั่วไป ซึ่งเธอจะเข้ามามีส่วนร่วมในการช่วยเหลือโมโมะ และ โอคารุน จากการเผชิญหน้ากับวิญญาณ มนุษย์ต่างดาว และเรื่องราวอาถรรพ์อีกมามาย
;ยายแก่เทอร์โบ (ターボババア)
:
:เป็นโยไคที่สวมบทบาทเป็นหญิงชราที่โหดร้ายและปากจัด เทอร์โบนั้นเคยปลอบวิญญาณเด็กผู้หญิงที่เสียชีวิตอย่างน่าสยดสยอง แต่กลับเริ่มสาปแช่งและขโมยอวัยวะเพศของใครก็ตามที่เข้ามาในดินแดนของเธอ หลังจากที่อายาเสะและโอคารุน เอาชนะเธอได้ เซย์โกะก็ผนึกวิญญาณของเธอไว้ใน ตุ๊กตา *[[มาเนกิเนโกะ]]* จากนั้นเธอก็ตกลงที่จะช่วยพวกเขาชั่วคราวจนกว่าเธอจะได้รับพลังกลับคืนมาอย่างเต็มที่
;ชิราโทริ ไอระ (白鳥 愛羅)
:
:นักเรียนสาวยอดนิยมประจำโรงเรียน และได้กลายมาเป็นพวกพ้องของโอคารุน และโมโมะ หลังจากเหตุการณ์ที่เธอเก็บลูกบอลสีทองของโอคารุนมา จึงทำให้เธอมองเห็นวิญญาณและเกือบจะเสียชีวิตลงไป ทว่าวิญญาณสาวกายกรรมผมสลวยกลับช่วยเหลือเธอเอาไว้ เธอจึงมีพลังเหนือธรรมชาติเป็นของตนเอง
;เอ็นโจจิ จิน (円城寺 仁) / จิจิ (ジジ)
:
:เพื่อนสมัยเด็กของโมโมะและยังเป็นรักแรกของเธอ เขามีชื่อเล่นว่า จิจิ (ジジ) หลังจากพ่อแม่ของเขาต้องเข้าโรงพยาบาลเพราะบ้านมีผีสิงและเขาถูกเนตรปีศาจเข้าสิง เขาได้ย้ายไปอยู่กับโมโมะและเซโกะก่อนที่จะย้ายไปเรียนที่โรงเรียนมัธยมคามิและเข้าร่วมชั้นเรียนของโมโมะ
;เนตรปีศาจ (邪視)
:
:เป็นโยไคที่ถูกผูกติดอยู่กับบ้านบูชายัญสึจิโนโกะมาหลายปี หลังจากเข้าสิงร่างจิจิ เนตรปีศาจก็ตั้งเป้าหมายที่จะฆ่ามนุษย์ทุกคนที่พบเจอ ทว่าหลังจากได้เป็นเพื่อนกับโอคารุนผ่านการแลกเปลี่ยนการต่อสู้ เนตรปีศาจก็ตกลงที่จะโจมตีเขาเพียงคนเดียว
;ซากาตะ คินตะ (坂田 金太)
:
:เพื่อนร่วมชั้นของโอคารุน และได้กลายมาเป็นพวกพ้องของโอคารุน และโมโมะ โดยเขาหลงใหลในสิ่งเหนือธรรมชาติโดยเฉพาะมนุษย์ต่างดาวและหุ่นยนต์
;วาโมล่า (バモラ)
:
:เป็นผู้รอดชีวิตคนสุดท้ายของเผ่าพันธุ์มนุษย์ต่างดาวสุเมเรียน
;ซาวากิ ริน (佐脇 凛)
:
:หัวหน้าห้องของโอคารุน
;ยูกิชิโระ โคคิ (雪白 幸姬)
:เป็นนักเรียนที่เผชิญหน้ากับโมโมะในห้องสมุดของโรงเรียนขณะที่โมโมะตัวหดเล็กจากการผจญภัยดันมันรา

## การผลิต
ก่อนที่จะตีพิมพ์ดันดาดันยูกิโนบุ ทัตสึเคยร่วมงานเป็นผู้ช่วยในการสร้างสรรค์มังงะมนุษย์เลื่อยยนต์ ของทัตสึกิ ฟูจิโมโตะและสุขาวดีอเวจี ของยูจิ คาคุ และได้รับการชมมากกว่า 1 ล้านครั้งในแอปกลายเป็นมังงะอันเป็นเอกลักษณ์ของแอพโชเน็งจัมป์+ต่อจากสปาย × แฟมิลี และไคจูหมายเลข 8

## สื่ออื่นๆ
### มังงะ

เขียนและวาดภาพโดย เริ่มตีพิมพ์และเผยแพร่ในแอปและเว็บไซต์ของโชเน็นจัมป์+ ของสำนักพิมพ์ชูเอชะ เมื่อวันที่ 6&nbsp;เมษายน พ.ศ. 2564 ได้รวบรวมเล่ม(ทังโกบง)เล่มแรกวางจำหน่ายเมื่อวันที่ 4 สิงหาคม พ.ศ. 2564 ณ วันที่ 4 กรกฎาคม พ.ศ. 2568 มีการออกเล่ม 20 เล่ม 

ซีรีส์นี้ตีพิมพ์พร้อมกันเป็นภาษาอังกฤษและสเปนบนแพลตฟอร์มมังงะพลัสของสำนักพิมพ์ชูเอชะ และตีพิมพ์เป็นภาษาอังกฤษบน เว็บไซต์โชเน็งจัมป์ของวิซ มีเดีย ในเดือนกุมภาพันธ์ พ.ศ. 2565 วิซ มีเดียได้ประกาศว่าพวกเขาได้รับลิขสิทธิ์ซีรีส์นี้ในรูปแบบสิ่งพิมพ์และได้วางจำหน่ายเล่มแรกเมื่อวันที่ 11 ตุลาคมของปีเดียวกัน ส่วนไทยได้มีการประกาศลิขสิทธิ์ พร้อมกับออกรูปเล่มเมื่อวันที่ 29 กุมภาพันธ์ พ.ศ. 2565 ซึ่งประกาศผ่านทางเฟสบุ๊คที่เป็นบัญชีทางการ เป็นลิขสิทธ์ของสำนักพิมพ์สยามอินเตอร์คอมมิกส์

#### เล่ม

### อนิเมะโทรทัศน์

ซีรีส์โทรทัศน์ อนิเมะที่ดัดแปลงได้รับการประกาศเมื่อวันที่ 28 พฤศจิกายน พ.ศ. 2566 โดยจะผลิตโดยสตูดิโอไซเอินซ์ซารุ และกำกับโดย ฟูกะ ยามาชิโระ เขียนบทโดยฮิโรชิ เซโกะออกแบบตัวละครโดยนาโอยูกิ ออนดะ การออกแบบเอนทิตีเอเลี่ยนและเหนือธรรมชาติโดยโยชิมิจิ คาเมดะและเรียบเรียงดนตรีโดยเคนสุเกะ อุชิโอะ ซีรีส์นี้ได้ออกอากาศในวันที่ 4 ตุลาคม พ.ศ. 2567 บนบล็อกโปรแกรม Super Animeism Turbo ในเครือเจเอ็นเอ็น รวมถึง เอ็มบีเอส และ ทีบีเอส   ครันชีโรล สตรีมซีรีส์นี้นอกเอเชีย แต่จะรวมตะวันออกกลางและ CIS ด้วย ในขณะที่เน็ตฟลิกซ์ จะสตรีมซีรีส์นี้ทั่วโลก  มิวส์ คอมมิวนิเคชัน ได้รับลิขสิทธิ์ซีรีส์นี้ในเอเชียแปซิฟิก

หลังจากฤดูกาลที่หนึ่งฉายตอนจบแล้ว ก็ได้มีการประกาศฤดูกาลที่สอง โดยมีกำหนดออกอากาศในในวันที่ 3 กรกฎาคม พ.ศ. 2568 ครันชีโรลและเน็ตฟลิกซ์ได้รับการยืนยันว่าจะสตรีมฤดูกาลนี้

#### รายชื่อตอน

##### ฤดูกาลที่ 1 (พ.ศ. 2567)

##### ฤดูกาลที่ 2 (พ.ศ. 2568)

## กระแสตอบรับ
ภายในเดือนพฤศจิกายน พ.ศ. 2566 มังงะเรื่องนี้มียอดจำหน่ายมากกว่า 3.2 ล้านเล่มและมียอดดูมากกว่า 360 ล้านครั้งบนแพลตฟอร์มโชเน็ง จัมป์ พลัส

ในเดือนมิถุนายน พ.ศ. 2564 ดันดาดัน ได้รับการเสนอชื่อเข้าชิงรางวัลมังงะถัดไป รอบที่เจ็ดในหมวดหมู่ เว็บไซต์มังงะที่ดีที่สุด และได้รับอันดับสองจากผู้เสนอชื่อทั้งหมด 50 ผู้เสนอชื่อ  อยู่ในอันดับที่สี่ในโคโนะ มังงะ งะ ซูโงอิ! ของสำนักพิมพ์ทาคาระจิมาชะอยู่ในรายชื่อมังงะที่ดีที่สุดสำหรับผู้อ่านชายประจำปี พ.ศ. 2565 ได้รับการเสนอชื่อเข้าชิงมังงะ ไทโช ครั้งที่ 15 ในปี  พ.ศ. 2565 อันดับที่ 7 ด้วย 53 คะแนน จากทั้งการ์ตูนแนะนำของพนักงานร้านหนังสือทั่วประเทศและการ์ตูนแนะนำของสำนักพิมพ์ประจำปี พ.ศ. 2565 ซีรีส์นี้อยู่ในอันดับที่ 4 ในหมวดหมู่Tsutaya Comic Award ในปี พ.ศ. 2565

## หมายเหตุ

## อ้างอิง

## แหล่งข้อมูลอื่น
*  
* 
* 
*  
* 


หมวดหมู่:มังงะชุด
หมวดหมู่:มังงะที่ตีพิมพ์ในปี พ.ศ. 2564
หมวดหมู่:อนิเมะที่ออกฉายในปี พ.ศ. 2567
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:มิวส์ คอมมิวนิเคชัน
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวเขย่าขวัญ
หมวดหมู่:การ์ตูนญี่ปุ่นแนวโลดโผน
หมวดหมู่:อนิเมะออริจินอลของเน็ตฟลิกซ์
หมวดหมู่:มังงะของสำนักพิมพ์ชูเอชะ
หมวดหมู่:สยามอินเตอร์คอมิกส์
หมวดหมู่:เว็บคอมิกญี่ปุ่น
หมวดหมู่:เว็บคอมิกที่ได้รับการตีพิมพ์
หมวดหมู่:อนิเมะของครันชีโรล
หมวดหมู่:ผู้ชนะครันชีโรลอนิเมะอะวอดส์
หมวดหมู่:ไซเอินซ์ซารุ
หมวดหมู่:โยไกในอนิเมะและมังงะ
หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:การไล่ผีในอนิเมะและมังงะ